Ert tú sjúkrarøktarfrøðingur, og vilt tú vera við til at menna virksemið á fyrsta Demensdeplinum í Føroyum, sum lat upp í apríl, so er tað tær vit leita eftir. Talan er um nýtt starv, og gerst tú partur av einum starvsfólkahópi, sum hevur drúgvar royndir á demensøkinum. Heilsu- og umsorganartænastan er skipað í trimum eindum–Heilsuhúsið og tvær búeindir. H & U er í støðugari menning, og umframt nýggja Demensdepilin letur eisini nýggjur Umlættingar- og rehabiliteringsdepil upp í ár.